PATVIRTINTA

 Rokiškio rajono savivaldybės tarybos

 2023 m. kovo d. sprendimu Nr. TS-

**ROKIŠKIO RAJONO SAVIVALDYBĖS JAUNIMO INICIATYVŲ PROJEKTŲ FINANSAVIMO KONKURSO TVARKOS APRAŠAS**

**I SKYRIUS**

**BENDROSIOS NUOSTATOS**

1. Rokiškio rajono savivaldybės jaunimo iniciatyvų projektų finansavimo tvarkos aprašas (toliau – Aprašas) rengiamas siekiant užtikrinti paslaugų įvairovę jaunimui, jaunų žmonių dalyvavimą sprendimų priėmimo procese, jaunimo organizacijų veiklos įtaką įgyvendinant jaunimo politiką, plečiant paslaugų jaunimui teikėjų tinklą.

2. Aprašas nustato Rokiškio rajono savivaldybės strateginio veiklos plano trečios priemonės ,,Jaunimo politikos įgyvendinimo savivaldybėje programa“ dalinio finansavimo iš savivaldybės Švietimo ir sporto skyriaus biudžeto lėšų (toliau – Priemonė) jaunimo iniciatyvų projektų vertinimo organizavimo, tikslus ir uždavinius, finansavimo, atsiskaitymo už gautų lėšų panaudojimo tvarką, reikalavimus pareiškėjams ir paraiškos turiniui, atskaitomybė ir atsakomybę.

3. Priemonė skirta Rokiškio rajono savivaldybės jaunimo, su jaunimu dirbančioms organizacijoms, neformalioms jaunimo grupėms.

4. Šiame Apraše vartojamos sąvokos:

4.1. **jaunas žmogus** – asmuo nuo 14 iki 29 metų;

4.2. **jaunimo organizacija** – Lietuvos Respublikos asociacijų įstatymo nustatyta tvarka jaunimui ir (ar) jaunimo interesams atstovauti įsteigta asociacija, kurios ne mažiau kaip 2/3 narių yra jauni žmonės ir (ar) jaunų žmonių interesams atstovaujančios asociacijos, kurių kiekvienos ne mažiau kaip 2/3 narių yra jauni žmonės;

4.3. **Su jaunimu dirbanti organizacija** – viešasis juridinis asmuo, kurio vienas iš tikslų – į jaunimą orientuota ir jaunimo poreikius tenkinanti veikla.

4.4. **jaunimo reikalų koordinatorius** – valstybės tarnautojas, atliekantis jaunimo politikos įgyvendinimo funkciją;

4.5. **neformali jaunimo grupė** – neįregistruota visuomeninė grupė, kurioje ne mažiau kaip 2/3 narių sudaro jauni žmonės;

4.6. **paraiška** – dokumentas su priedais, parengtas pagal specialią paraiškos formą,  pateikiamas siekiant gauti finansavimą iniciatyvai įgyvendinti;

4.7. **projekto vykdytojai** – asmenys, tiesiogiai ir tęstinai prisidedantys prie projekto įgyvendinimo, turintys konkrečią atsakomybę už iniciatyvos projekto ir (ar) tam tikrų jo dalių įgyvendinimą. Projekto vykdytojai nėra asmenys, laikinai prisidedantys prie projekto įgyvendinimo savo žiniomis, įgūdžiais bei veikla (lektoriai, meno kolektyvai ir pan.). Projekto vykdytojai taip pat nėra asmenys, prisidedantys prie projekto įgyvendinimo finansine ir (ar) ūkine veikla (rėmėjai);

4.8. **projekto vadovas** – asmuo, atstovaujantis jaunimo interesus neformaliai jaunimo grupei ar organizacijai, kuri sugalvojo jaunimo iniciatyvos projektą. Projekto vadovas gali būti asmuo nuo 14 metų;

4.9. **pareiškėjas** – jaunimo organizacija ar neformali jaunimo grupė, teikianti Konkursui paraišką;

4.10. **projekto dalyviai** – asmenys, kuriems yra skirta iniciatyva ir kurie dalyvauja joje (renginių dalyviai, paslaugų gavėjai ir pan.);

4.11. **jaunimo reikalų taryba** – Rokiškio rajono savivaldybės jaunimo reikalų taryba;

4.12. **savanoris** – šiame Apraše traktuojamas kaip asmuo dalyvaujantis Jaunimo savanoriškos tarnybos programoje arba vykdantis neatlygintiną veiklą įvairiose srityse: sporto, kultūros, socialinių reikalų, sveikatos, švietimo, jaunimo, aplinkos apsaugos, vystomojo bendradarbiavimo ir kt.

**II SKYRIUS**

**TIKSLAS IR UŽDAVINIAI**

5. Priemonės tikslas – finansuoti projektus, skirtus jaunimo iniciatyvoms remti, ypatingą dėmesį skiriant jaunimo problemų sprendimui bei jaunimo aktyvumo didinimui.

6. Priemonės uždaviniai:

6.1. finansuoti iniciatyvas, kuriomis siekiama didinti jaunų žmonių užimtumą Rokiškio rajone;

6.2. skatinti jaunimo dalyvavimą formuojant ir įgyvendinant jaunimo politiką, sudarant sąlygas formuotis moraliai, intelektualiai, pilietiškai ir demokratiškai asmenybei

6.3. skatinti naujų iniciatyvų atsiradimą;

6.4. skatinti įvairių jaunimo grupių įsitraukimą, dalyvavimą ir užimtumą pozityvia savanoriška veikla;

6.5. skatinti inovatyvias jaunų žmonių idėjasir jaunimo verslumą lyderystės ir kūrybiškumo skatinimas;

6.6. jaunimo ir su jaunimu dirbančių organizacijų stiprinimas**.**

**III SKYRIUS**

**REIKALAVIMAI PAREIŠKĖJAMS**

7 . Reikalavimai pareiškėjams:

7.1. pareiškėjas gali būti Lietuvos Respublikos įstatymų nustatyta tvarka registruota jaunimo organizacija, ne mažiau vienus metus veiklą vykdanti Rokiškio rajono savivaldybės teritorijoje;

7.2. pareiškėjas turi būti pateikęs duomenis apie organizaciją Rokiškio rajono savivaldybės Nevyriausybinių organizacijų registrui <https://rokiskis.lt/gyventojui/nevyriausybines-organizacijos/nvo-registras/> ir pateikęs finansinės atskaitomybės dokumentus Juridinių asmenų registro tvarkytojui.

7.3. pareiškėjas nėra likviduojamas, sudaręs taikos sutarties su kreditoriais, sustabdęs ar apribojęs savo veiklos;

7.4. pareiškėjas turi tvarkyti buhalterinę apskaitą Lietuvos Respublikos įstatymų ir kitų teisės aktų nustatyta tvarka;

7.5. pareiškėjo planuojama vykdyti veikla turi atitikti pareiškėjo steigimo dokumentuose (įstatuose, nuostatuose, statute ir pan.) aprašytas veiklos rūšis ir (arba) tikslines grupes;

7.6. pareiškėjas turi būti tiesiogiai atsakingas už projekto vykdytojų ir dalyvių parinkimą, projekto įgyvendinimą ir ataskaitų parengimą;

7.7. ne mažiau kaip du trečdaliai projekto vykdytojų ir projekto dalyvių turi būti jauni žmonės (nuo 14–29 m.);

7.8. pareiškėja gali būti neformali jaunimo grupė – neįregistruota visuomeninė grupė, kurią ne mažiau kaip 2/3 narių sudaro jauni žmonės. Neformali jaunimo grupė turi pateikti bendradarbiavimo sutartį su globojančia nevyriausybine organizacija dėl projekto lėšų administravimo. Skyrus finansavimą, globojanti jaunimo organizacija įsipareigoja pasirašyti finansavimo sutartį, prisiimti visą atsakomybę už neformalios jaunimo grupės projekto įgyvendinimą ir atsiskaitymą. Globojanti jaunimo organizacija turi atitikti Aprašo 8 punkte nurodytus reikalavimus pareiškėjams.

**IV SKYRIUS**

**REIKALAVIMAI PROJEKTO TURINIUI**

8. Reikalavimai projekto turiniui:

8.1. konkursui teikiamas projektas turi būti įgyvendinamas vadovaujantis jaunimo savanoriškumo, savarankiškumo, savivaldos ir kitais principais, nurodytais Lietuvos Respublikos jaunimo politikos pagrindų ir Lietuvos Respublikos savanoriškos veiklos įstatymuose;

8.2. ne mažiau kaip 2/3 projekto dalyvių turi būti jauni žmonės;

8.3. iniciatyvos projekto apimtis, planuojamas rezultatas, iniciatyvos sąmata ir išlaidos privalo būti aiškiai nurodytos;

8.4. projektas privalo būti įgyvendinamas Rokiškio rajone;

8.5. konkursui negali būti teikiamos iniciatyvų rūšys, kurių tikslas yra:

8.5.1. atostogos ir turizmas;

8.5.2. pelno gavimas;

8.6. taip pat konkursui negali būti teikiamos iniciatyvų rūšys, kurios:

8.6.1. kelia grėsmę žmonių sveikatai, garbei ir orumui, viešajai tvarkai;

8.6.2. bet kokiomis formomis, metodais ir būdais skatina smurto, prievartos, neapykantos ir narkotikų bei kitų toksinių medžiagų, kurių vartojimas pagal Lietuvos Respublikos įstatymus ir kitus teisės aktus yra draudžiamas, populiarinimą;

8.6.3. bet kokiomis kitomis formomis, metodais ir būdais pažeidžia Lietuvos Respublikos Konstituciją, įstatymus ir kitus teisės aktus.

9. **Iniciatyvų projektų paraiškų teikimas:**

9.1. iniciatyvų projektų paraiškų atranka skelbiama Rokiškio rajono savivaldybės interneto portale [www.rokiskis.lt](http://www.rokiskis.lt), pateikiant numatomomis kvietimo teikti iniciatyvas datomis, paraiškų teikimo ir vertinimo terminais;

9.2. paraiškas iniciatyvai finansuoti gali teikti jaunimo ir su jaunimu dirbančios organizacijos ir neformalios jaunimo grupės. Neformalios jaunimo grupės paraiškas teikia per nevyriausybines organizacijas vykdančias veiklą Rokiškio rajone;

9.3. užpildytą ir pareiškėjo parašu patvirtintą elektroninę paraiškos versiją (PDF formatu) ir papildomus dokumentus, per **20 kalendorinių dienų** nuo kvietimo teikti paraiškas paskelbimo datos, įskaitant ir skelbimo datą savivaldybės internetinėje svetainėje [www.rokiskis.lt](http://www.rokiskis.lt), atsiųsti el. paštu: g.kriove@rokiskis.lt;

9.4. programų pareiškėjai užpildytą konkurso paraiškos formą (1 priedas), išlaidas pateisinančius dokumentus, projekto vadovo CV, bedradarbiavimo sutartis/susitarimus, kitus papildomus dokumentus, jei reikia, pateikia Rokiškio rajono savivaldybės administracijos Jaunimo reikalų koordinatoriui, Respublikos g. 94, 806 kab. tel. +370 638 71 480. Užpildyta paraiškos forma ir papildomi dokumentai teikiama 1 egzemplioriumi, kiekvienas paraiškos ir papildomų dokumentų egzempliorius turi būti tvarkingai susegtas, puslapiai sunumeruoti;

9.5. didžiausia iniciatyvai skiriama einamųjų, ataskaitinių metų lėšų suma – 1500,00 Eur.

**V SKYRIUS**

**INICIATYVŲ PROJEKTŲ VERTINIMAS IR ATRANKA**

10. Iniciatyvos projekto vertinimas:

10.1. po paraiškų gavimo Jaunimo reikalų koordinatorius per 5 darbo dienas atlieka administracinės atitikties paraiškų vertinimą. Administracinės atitikties vertinimo metu vertinama, ar: paraiška pateikta laikantis Tvarkos apraše nustatytų administracinių reikalavimų (Tvarkos aprašo 8.1*–*8.6 papunkčiai), ar paraiška atitinka šiuos formalius konkurso reikalavimus:

10.1.1. ar paraiškos teikėjas yra jaunimo arba su jaunimu dirbanti organizacija;

10.1.2. ar pateiktos visos reikalingos jaunimo iniciatyvos, vykdytos savivaldybės lėšomis, pastarųjų dvejų metų ataskaitos, jei iniciatyvos buvo vykdytos;

10.1.3. ar pateikta paraiška yra tinkamos formos;

10.1.4. ar yra visi paraiškoje nurodyti privalomi priedai.

10.2. siekiant užtikrinti paraiškų vertinimo skaidrumą ir pareiškėjų lygiateisiškumą, paraiškų taisymas, tikslinimas, pildymas ar papildomas dokumentų teikimas pareiškėjų iniciatyva po jų pateikimo savivaldybės administracijai yra negalimas, išskyrus pažymų ir kitų dokumentų, dėl kurių išdavimo buvo kreiptasi į kompetentingas institucijas ar kitas įstaigas ir kurių atsakymas nebuvo gautas teikiant paraišką, pateikimą. Jaunimo reikalų koordinatorius, administracinio vertinimo metu pastebėjęs trūkumų, paraiškoje nurodytu projekto vykdytojo elektroninio pašto adresu apie tai informuoja pareiškėją, nustatydamas ne trumpesnį nei 5 darbo dienų terminą vienkartiniam trūkumų pašalinimui;

10.3. paraiškos, neatitikusios reikalavimų, toliau nevertinamos;

10.4. paraiškas vertina Rokiškio rajono savivaldybės administracijos direktoriaus (toliau – Direktorius) įsakymu sudaryta 4 asmenų Komisija. Ne mažiau kaip pusę Komisijos narių turi teisę siūlyti Rokiškio rajono jaunimo organizacijų sąjunga ,,Apvalus stalas“, kitą pusę pasiūlo Jaunimo reikalų tarybos nariai. Vertinimo grupės nariais negali būti Jaunimo reikalų Tarybos nariai ar priklausantys paraiškas teikiančioms rajono jaunimo organizacijoms.

10.5. Komisijos nariai projektus vertina užpildydami kiekvieno projekto Paraiškos vertinimo formą (Aprašo priedas Nr. 2) ir pateikia jas Rokiškio rajono savivaldybės administracijos Jaunimo reikalų koordinatoriui, elektroniniu paštu: g.kriove@rokiskis.lt arba pristato adresu: Respublikos g. 94, 806 kab;

10.6. Komisijos vertinimo metu Projektas (vieno komisijos nario) įvertinamas balu nuo 0 iki 34, pagal vertinimo lentelę kuri yra pateikta Apraše (priedas Nr 2).

10.7. Projektų vertinimo kriterijų grupė ir jų balai:

10.7.1. Projekto turinys – nuo 0 iki 27 balų;

10.7.2. Projekto veiklos efektyvumo ir finansavimopagrįstumas– nuo 0 iki 7 balų;

10.8. Komisija gautas Paraiškas turi įvertinti ne vėliau kaip per 10 kalendorinių dienų.

10.9. Jaunimo reikalų koordinatorius subendrina Komisijos paraiškų galutinius įvertinimus (susumuojant kiekvieno vertinimo grupės nario skirtus balus ir padalinant iš vertinimo grupės narių skaičiaus, mažiausia vidurkio vertė 24 balų), atmeta projektus, kurie nesurenka minimalios balų vertės ir nėra tinkami finansuoti ir teikia Jaunimo reikalų tarybai  Komisijos vertinimo balų suvestinę;

10.10. Jaunimo reikalų taryba priima sprendimą dėl tinkamų projektų finansavimo ir teikia siūlymus savivaldybės administracijos direktoriui įsakymu skirti lėšų programoms finansuoti.

11. Iniciatyvų projektų finansavimo sutartis su finansavimą gavusiais pareiškėjais dėl finansavimo skyrimo pasirašo Švietimo ir sporto skyriaus vedėjas.

12. Privalomasis mažiausias paraiškų atrankos balų skaičius – 24 balai. Jeigu paraiškų atrankos vertinimo metu nustatoma, kad paraiška nesurinko 24 balų – paraiška atmetama.

**VI FINANSAVIMAS IR ĮGYVENDINIMAS**

13. Priemonės finansavimo šaltinis - Rokiškio rajono savivaldybės biudžeto lėšos. Finansavimas iniciatyvoms skiriamas Direktoriaus įsakymu, atsižvelgiant į Jaunimo reikalų tarybos pasiūlymus.

14. Informacija apie konkursą, jo laimėtojus ir skiriamų lėšų sąrašas skelbiamas savivaldybės interneto svetainėje <https://rokiskis.lt/gyventojui/jaunimui/> .

15. Savivaldybės biudžeto lėšų naudojimo sutartis sudaroma ne vėliau kaip per 14 kalendorinių dienų nuo oficialios konkurso rezultatų paskelbimo dienos.

16. Jei pareiškėjui projekto įgyvendinimui buvo skirtas dalinis finansavimas, t. y. skirta suma mažesnė, negu organizacija prašė paraiškoje, tai organizacija, sudarydama savivaldybės biudžeto lėšų naudojimo sutartį su Administracija, turi teisę keisti tik projektinės veiklos apimtį.

17. Projekto įgyvendinimas pradedamas, kai savivaldybės administracijos Švietimo ir sporto skyriaus vedėjas ir pareiškėjas pasirašo Rokiškio rajono savivaldybės iniciatyvų projektų finansavimo konkurso savivaldybės biudžeto lėšų naudojimo sutartį.  Projektas turi būti įgyvendintas iki  einamųjų **metų gruodžio 10 d.**

18. Tinkamos finansuoti išlaidos yra išlaidos, patirtos nuo sutarties pasirašymo dienos. iki gruodžio 10 d.

19. Netinkamos finansuoti laikomos šios išlaidos:

19.1. baldams, transporto priemonėms, ryšių priemonėms, kompiuterinei įrangai, medicininei įrangai ir kitam inventoriui (priemonėms ir įrangai, kuri nenusidėvi per vienerius metus), o jos vieno vieneto vertė yra didesnė negu 500,00 Eur, įsigyti;

19.2. projekto parengiamajam etapui (parengiamojo etapo išlaidos yra visos išlaidos, susijusios su veikla, vykdyta prieš pateikiant paraišką savivaldybės administracijai, pvz.: paraiškos rašymas, narių sąrašų sudarymas ir pan.).

19.3. įsiskolinimams padengti;

19.4. kitos tiesiogiai su projekto įgyvendinimu ir Konkurso tikslu nesusijusios išlaidos.

**VII SKYRIUS**

**ATSKAITOMYBĖ IR ATSAKOMYBĖ**

20. Už Apraše numatytų iniciatyvų projektų įgyvendinimą ir tinkamą lėšų panaudojimą atsako organizacijos ar įstaigos, pasirašiusios savivaldybės biudžeto lėšų naudojimo sutartį su Rokiškio rajono savivaldybės administracija.

21. Pareiškėjas informuoja Jaunimo reikalų koordinatorių apie iniciatyvos vykdymo vietą ir laiką, ne vėliau kaip prieš tris darbo dienas iki numatomos iniciatyvos vykdymo pradžios.

22. Pareiškėjas, vykdydamas sutartinius įsipareigojimus dėl projekto įgyvendinimui skirto finansavimo, užtikrinalėšų panaudojimą pagal tikslinę paskirtį ir atsako už nepanaudotų ar neteisėtai panaudotų lėšų grąžinimą į Rokiškio rajono savivaldybės biudžetą.

23. Projekto įgyvendinimui skirtos lėšos privalo būti panaudotos tik toms išlaidoms apmokėti, kurios buvo numatytos savivaldybės biudžeto lėšų naudojimo sutarties sąmatoje.

24. Pareiškėjas pasibaigus projekto įgyvendinimui, projekto finansavimo savivaldybės biudžeto lėšų naudojimo sutartyse su priedais nustatytais terminais, pateikia Centralizuotos buhalterinės apskaitos  skyriui. Projekto finansuojamo iš savivaldybės biudžeto lėšų, jaunimo reikalų koordinatoriui pateikia jaunimo iniciatyvų projektų finansavimo konkurso įvykdymo  rezultatų ataskaitą (3 priedas).

25. Pareiškėjų paraiškos saugomos penkerius metus.

26. Iniciatyvų finansinė ir veiklos kontrolė atliekama  Lietuvos Respublikos įstatymų ir kitų teisės aktų nustatyta tvarka. Jaunimo reikalų koordinatorius turi vykdyti ne mažiau nei 1/2 vykdomų iniciatyvų stebėseną ir vizitavimą pagal Pareiškėjo pateiktą iniciatyvos vykdymo vietą ir laiką.

**VIII SKYRIUS**

**BAIGIAMOSIOS NUOSTATOS**

27. Už informacijos ir pateiktų duomenų tikslumą, gautų lėšų buhalterinės apskaitos tvarkymą atsako pareiškėjas Lietuvos Respublikos įstatymų nustatyta tvarka.

28. Šis aprašas gali būti keičiamas Rokiškio rajono savivaldybės tarybos sprendimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokiškio rajono savivaldybės jaunimo

iniciatyvų projektų finansavimo konkurso tvarkos aprašo

1 priedas

**(Iniciatyvos projekto paraiškos forma neformalioms grupėms / organizacijoms)**

**PARAIŠKA**

(data)

|  |
| --- |
| **1. Informacija apie organizaciją** |
| Organizacijos pavadinimas |  |
| Juridinio asmens kodas |  |
| Adresas |  |
| Telefonas |  |
| Elektroninis paštas |  |
| Interneto svetainė  |  |
| Pareiškėjo bankas |  |
| Banko kodas |  |
| Sąskaitos numeris |  |

|  |
| --- |
| **2. Informacija apie neformalią grupę (jeigu teikia neformali grupė)** |
| Grupės pavadinimas (jei yra) |  |
| Iniciatyvinės grupės narių sąrašas |  |
| Elektroninis paštas (jei yra) |  |

|  |
| --- |
| **3. Informacija apie iniciatyvą** |
| **Iniciatyvos projekto pavadinimas**:  |
| **Projekto tikslas**:  |
| **Projekto uždaviniai**: |
| **Projekto įgyvendinimo pradžia ir pabaiga (įrašyti pradžios ir pabaigos datas)**: |
| **Projekto aprašymas**: |
| **Problema-situacijos analizė. Glaustai aprašykite konkrečią problemą, kurią sieksite spręsti įgyvendindami projektą (kokia ta problema, kiek ir kaip ji aktuali bendruomenei ir kt.)**: |
| **Projekto veiklų (kiekybiniai ir kokybiniai rodikliai) ir rezultatų aprašymas**:  |
| **Kokiu būdu dalyviai bus pritraukiami į projektą**:  |
| **Kokios kitos organizacijos ar įstaigos dalyvaus iniciatyvoje (jeigu dalyvaus)**: |
| **Papildomi finansavimo šaltiniai (nurodyti šaltinį ir lėšas)**: |
| **Ar į iniciatyvos vykdymą įtraukiamas (-i) savanoris (-iai) (jeigu taip, savanorių skaičius)**: |
| **Ar į iniciatyvos vykdymą įtrauktas nuo karo Ukrainoje pabėgęs jaunimas (jeigu taip, įtrauktų ukrainiečių skaičius:** |
| **Vieta(-os), kur vyks projektas**:  |
| **Projekto viešinimas (informacijos sklaidos planas, orientuotas į tikslines grupes, informacinės sklaidos formos bei pateikimo kanalai) (įrašyti)**: |
| **Iniciatyvos tęstinumas. Pateikti informaciją apie iniciatyvos tęstinumą**: |
| **Projekto dalyviai:** |
| Bendras iniciatyvos dalyvių skaičius: |  |
| Bendras iniciatyvos dalyvių nuo 14 iki 29 metų amžiaus skaičius: |  |

|  |
| --- |
| **4. Pateikite informaciją apie planuojamas išlaidas, prašomas iš savivaldybės** |
| **Eil. Nr.** | **Išlaidų paskirtis** | **Išlaidų detalizavimas** | **Bendra suma, Eur** | **Iš savivaldybės prašoma lėšų, Eur** |
| 1. |  |  |  |  |
| 2. |  |  |  |  |
| Iš viso |  |  |

|  |
| --- |
|  |
| **5. Iniciatyvos vadovas (-ė)** |
| Vardas ir pavardė |  |
| Telefonas |  |
| El. pašto adresas |  |
| Adresas korespondencijai |  |
| **Projekto vadovo ir projekto vykdytojų patirtis:** (dalyvavimas mokymuose, renginiuose, organizacinė patirtis ir kita naudinga informacija. Jeigu yra galimybė aprašyti 2–3 žmonių patirtis) |
|  |
| **6. Papildoma informacija, pastabos** |
|  |

Patvirtinu, kad paraiškoje pateikta informacija yra tiksli ir teisinga. Gavęs Rokiškio rajono savivaldybės finansavimą, įsipareigoju naudoti skirtas lėšas pagal pateiktą sąmatą, informuoti savivaldybę, kaip vykdomas projektas, ir pateikti galutinę ataskaitą iki iniciatyvos vykdymo pabaigos.

|  |  |  |
| --- | --- | --- |
| Organizacijos vadovas (-ė) |  |  |
|  | (parašas) | (vardas ir pavardė) |

|  |  |  |
| --- | --- | --- |
| Projekto vadovas (-ė) |  |  |
|  | (parašas) | (vardas ir pavardė) |

Rokiškio rajono savivaldybės jaunimo

 iniciatyvų projektų finansavimo konkurso tvarkos aprašo 2 priedas

**Projektų vertinimo lentelė**

**Iniciatyvos projekto pavadinimas:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Projektą pateikusi organizacija: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Projektai nevertinami, jeigu:**

|  |  |
| --- | --- |
| 1. Mažiau kaip 2/3 projekto vykdytojų ir dalyvių sudaro jauni asmenys nuo 14 iki 29 metų amžiaus |  |
| 2. Paraiška neatitinka administracinių reikalavimų, užpildyta nepilnai |  |
| 3. Paraiška neatitinka konkurso tvarkos aprašo III ir IV dalių reikalavimų.  |  |

**Vertinimo rodikliai:**

**I. Projekto turinys (vertinama nuo 0 iki 27 balų *)***

|  |  |  |
| --- | --- | --- |
| **Vertinimo kriterijus** | **Galimi skirti balai ir jų rekomendacijos**  | **Skirti balai** |
| 1. Aiškiai suformuotas projekto tikslas | 0 balų- nėra suformuoto tikslo1 balas - tikslas suformuotas neaiškiai2 balai- tikslas suformuotas aiškiai |  |
| 2. Paraiška atitinka aprašo uždavinius  | 0 balų – paraiška neatitinka aprašo uždavinių1 balas – paraiška atitinka vieną aprašo uždavinį2 balai – paraiška atitinka du aprašo uždavinius3 balai – paraiška atitinka tris aprašo uždavinius4 balai – paraiška atitinka keturis aprašo uždavinius5 balai – paraiška atitinka penkis aprašo uždavinius6 balai – paraiška atitinka šešis aprašo uždavinius |  |
| 3. Projekto originalumas | 0 balų – projekto idėja nėra originali1 balas – projekto idėja nėra originali2 balai – projekto idėja nėra originali, novatoriška, pagrįsta. Projekte numatytos veiklos yra svarbios jaunimo Politikos raidai Rokiškio rajone. |  |
| 4. Projekto svarbumas, aktualumas Rokiškio jaunimui, visuomenei | 0 balų - projektas nėra aktualus Rokiškio jaunimui, visuomenei1 balas – projektas aktualus Rokiškio jaunimui2 balai – projektas aktualus Rokiškio jaunimui ir visuomenei |  |
| 5. Projekto rezultatai siejasi su projekto uždaviniais | 0–1 balas |  |
| 6. Projekto rezultatai išreikšti kokybine išraiška | 0–1 balas |  |
| 7. Projekto rezultatai išreikšti kiekybine išraiška | 0–1 balas |  |
| 8. Projekto vadovo irprojekto vykdytojų kvalifikacija ir patirtis | 0–1 balas |  |
| 9. Projekto tęstinumo užtikrinimas | 0–1 balas |  |
| 10. Projekto partneriai | 0 balų – projektas neturi partnerių 1 balas – projekte numatyti iki dviejų partnerių2 balai – projekte numatyti trys ir daugiau partnerių |  |
| 11. Partnerių įtraukimas (jeigu jie yra) į projekto veiklas | 0–1 balas |  |
| 12. Į projektą įtraukiami savanoriai, savanoriu laikomas asmuo atitinkantis Aprašo 4.12 punktą | 0–1 balas |  |
| 13. Projektu skatinamas bendradarbiavimas tarp skirtingų sektorių ir institucijų | 0–1 balas |  |
| 14. Projekto viešinamas, pristatymas visuomenei | 0 balų – projektas nėra viešinamas1 balas – projektas viešinamas pasitelkiant iki dviejų viešinimo metodų2 balai – projektas viešinamas pasitelkiant tris ir daugiau viešinimo metodų |  |
| 15. Projekto išliekamoji vertė | 0–1 balas |  |
| 16. Projekto veiklose įtraukas mažiau galimybių turintis jaunimas  | 0–1 balas |  |
| 17. Projekto veiklose įtrauktas nuo karo pabėgęs Ukrainos jaunimas | 0–1 balas |  |
| **Iš viso:** | 0–27 balai |  |

**II. Projekto veiklos efektyvumo ir finansavimo pagrįstumas (vertinama nuo 0 iki 7 balų)**

|  |  |  |
| --- | --- | --- |
| 18. Detali išlaidų sąmata | 0 balų – išlaidų sąmatos nėra1 balas – išlaidų sąmata nėra pilna2 balai – detali išlaidų sąmata |  |
| 19. Išlaidų sąmata sudaryta vadovaujantis ekonomiškumo principu  | 0–1 balas |  |
| 20. Išlaidos susijusios su projekte numatyta veikla | 0–1 balas |  |
| 21. Iniciatyva turi papildomą finansavimą | 0 – nėra numatyta papildomas finansavimas1 balas – iniciatyva turi papildomą, ne mažesnį nei 10 proc. finansavimą, nuo prašomos skirti sumos2 balai – iniciatyva turi papildomą, ne mažesnį nei 50 proc. finansavimą, nuo prašomos skirti sumos |  |
| 22. Papildomų paramos šaltinių naudojimas (nepiniginis įnašas) | 0–1 balas |  |
| **Iš viso:**  | 0–7 balai |  |

**III. BALŲ SUVESTINĖ**

|  |  |
| --- | --- |
| Vertintojo šiai paraiškai skirtų balų suma |  |

**Projekto pagrindiniai**

**Privalumai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Projekto pagrindiniai**

**Trūkumai\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Vertintojas (vardas, pavardė, parašas)

\_\_\_\_\_\_\_\_\_\_\_\_\_\_

Rokiškio rajono savivaldybės jaunimo iniciatyvų projektų finansavimo konkurso tvarkos aprašo

3 priedas

**JAUNIMO INICIATYVŲ PROJEKTŲ FINANSAVIMO KONKURSO ĮVYKDYMO REZULTATŲ ATASKAITA**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(Iniciatyvos vykdytojo pavadinimas, teisinė forma, kodas)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Iniciatyvos vykdytojo**adresas, telefonas, el. pašto adresas*)

Rokiškio rajono savivaldybės administracijos Švietimo ir sporto skyrius

Respublikos g. 94

Rokiškis

*(iniciatyvos pavadinimas didžiosiomis paryškintomis raidėmis)*

 *(Data)*

**Projekto vykdymo rezultatų analizė**

|  |  |
| --- | --- |
| **Jaunimo įtraukimas ir dalyvavimas:** 14-29 metų projekto vykdytojų skaičius;14-29 metų unikalių projekto dalyvių skaičius. |  |
| **Jaunimo informavimas ir kompetencijų ugdymas:**Suorganizuotų konferencijų skaičius; konferencijos (-ų) dalyvių skaičiusSuorganizuotų mokymų skaičius; mokymų dalyvių skaičiusSuorganizuotų diskusijų, konsultacijų skaičius; diskusijų, konsultacijų dalyvių skaičius;Suorganizuotų kitų renginių (įvardinti kokių) skaičius; kitų renginių dalyvių skaičius |  |
| **Jaunimo savanoriškos veiklos stiprinimas:**Į projekto veiklas įtraukto 14-29 metų jaunimo savanorių skaičius |  |
| **Tarpinstitucinio bendradarbiavimo stiprinimas ir plėtra:**Sudarytų tarpinstitucinio bendradarbiavimo sutarčių (su švietimo, kultūros, sveikatos , darbo biržos, seniūnijomis, kaimo ir mažų miestelių bendruomenėmis ir kt.) skaičius |  |
| Ar informacija apie iniciatyva bus viešinama, jei taip pateikti viešinimo šaltinius |  |

Patvirtiname, kad programai vykdyti skirtos lėšos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(Suma skaičiais ir žodžiais)*

 panaudotos pagal paskirtį išlaidų sąmatoje prie \_\_\_\_\_m. \_\_\_\_\_\_ . d. sutarties Nr. nurodytoms išlaidoms padengti.

Nepanaudotos lėšos \_\_\_\_\_\_\_\_\_\_\_\_ Eur (\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ eurų)

 *(Suma skaičiais ir žodžiais)*

grąžintos į savivaldybės administracijos sąskaitą

 *(Grąžinimo dokumento data ir Nr.)*

 Išlaidų sumos atitinka išlaidas pateisinančius dokumentus, nurodytus faktines projekto išlaidas pagrindžiančių dokumentų sąraše. Visos Savivaldybės skirtos lėšos panaudotos programos tikslui pasiekti.

Projekto vadovas \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

  *Parašas)* *(Vardas, pavardė)*

Vyriausiasis buhalteris (finansininkas) \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

 *(Parašas) (Vardas, pavardė)*

Ataskaitą užpildęs asmuo:

*Vardas, pavardė, tel., el. pašto adresas*

ATASKAITĄ PRIĖMĖ:

*(Savivaldybės (darbuotojo), atsakingo už priemonės vykdymą, pareigų pavadinimas)*

\_\_\_\_\_\_\_\_\_\_\_\_\_\_\_\_\_\_\_\_

*(Parašas)*

\_\_\_\_\_\_\_\_\_\_\_\_\_\_\_\_\_\_\_\_

*(Vardas, pavardė)*

\_\_\_\_\_\_\_\_\_\_\_\_\_\_\_\_\_\_\_\_

*(Data)*